DOI: 10.17903/fk2/gx75ax
title: Ευρωβαρόμετρο 56.1 (Σεπ-Οκτ 2001)

description: Η παρούσα έρευνα Ευρωβαρόμετρου επικεντρώνεται στον κοινωνικό αποκλεισμό και τον εκσυγχρονισμό των συνταξιοδοτικών συστημάτων των χωρών της Ε.Ε. Θέματα: έκφραση γνώμης για τους λόγους που συμβάλουν στον κοινωνικό αποκλεισμό ατόμων, τον ρόλο της κυβέρνησης στη μείωση του κινδύνου φτώχειας και κοινωνικού αποκλεισμού, την ικανοποίηση από τη ζωή τους, αν γνωρίζουν άτομα στην περιοχή κατοικίας τους που ζουν σε συνθήκες φτώχειας και προϋποθέσεις μιας αξιοπρεπούς διαβίωσης. Επιπλέον, σειρά ερωτήσεων αφορούσε την αντιμετώπιση οικονομικών προβλημάτων, τη χρονική διάρκεια και την αιτία που προκάλεσε τα προβλήματα αυτά. Η επόμενη ενότητα επικεντρώθηκε σε προβλήματα σχετικά με την εργασία. Οι ερωτώμενοι/ες κλήθηκαν να απαντήσουν εάν έμειναν άνεργοι κάποια στιγμή κατά τα τελευταία πέντε χρόνια. Οι μισθωτοί καθώς και οι ελεύθεροι επαγγελματίες ρωτήθηκαν για την ικανοποίηση από την εργασία, το συνολικό αριθμό ωρών εργασίας και των ατόμων στο χώρο εργασίας, τον τίτλο της επαγγελματικής τους δραστηριότητας, τη συνολική διάρκεια συνεχούς απασχόλησης τους καθώς και τα κριτήρια βάσει των οποίων επιλέγουν τη θέση απασχόλησής τους. Στη συνέχεια, σειρά ερωτήσεων αφορούσε κάποια χαρακτηριστικά της εργασίας τους, όπως αν έχει ενδιαφέρον και προσφέρει ασφάλεια, εάν είναι δύσκολη και πιεστική, αν οι εργοδότες παρείχαν επαγγελματική κατάρτιση, φιλικές σχέσεις στο χώρο εργασίας καθώς και τη δυνατότητα επιρροής τους στη διαδικασία λήψης αποφάσεων και στον τρόπο άσκησης των εργασιακών καθηκόντων τους. Οι ερωτώμενοι συνέκριναν επίσης την τωρινή τους εργασία με την εργασία που είχαν πριν πέντε χρόνια, περιέγραψαν τις σχέσεις μεταξύ διοίκησης και εργαζομένων και σχολίασαν με ποιο τρόπο η εργασία επηρέαζε την υγεία και την προσωπική ζωή τους. Η τελευταία θεματική ενότητα επικεντρώθηκε στο συνταξιοδοτικό σύστημα. Οι συνταξιούχοι ανέφεραν την ηλικία συνταξιοδότησης, την κύρια πηγή εισοδήματός τους, την τωρινή οικονομική κατάστασή τους σε σχέση με την προ συνταξιοδότησης κατάσταση, εκτίμηση της οικονομικής κατάστασης τα επόμενα 5-10 χρόνια και αν η σύνταξη που παίρνουν επαρκεί για τις ανάγκες τους. Ερωτήσεις -προς τα άτομα που δεν έχουν συνταξιοδοτηθεί- αφορούσαν την πιθανή ηλικία συνταξιοδότησης, την κύρια πηγή εισοδήματός τους μετά τη συνταξιοδότησή τους, το ποσοστό επί του συνολικού τωρινού οικογενειακού εισοδήματος (μετά την αφαίρεση των φόρων) που θα ήταν επαρκές ως σύνταξη καθώς και τις πηγές αποταμίευσης που έχουν επιλέξει ενόψει της συνταξιοδότησή τους. Επιπροσθέτως, οι ερωτώμενοι εξέφρασαν την άποψή τους για το καταλληλότερο συνταξιοδοτικό σύστημα, τις συνταξιοδοτικές παροχές, το ελάχιστο εγγυημένο εισόδημα για τους ηλικιωμένους, την συνταξιοδότηση των εργαζομένων σε καθορισμένη ηλικία, την ισότιμη αντιμετώπιση ανδρών-γυναικών ως προς τη συνταξιοδότηση καθώς και την επίλυση των προβλημάτων του συνταξιοδοτικού σε σχέση με τη γήρανση του πληθυσμού. Δημογραφικά στοιχεία και άλλες πληροφορίες: ηλικία, φύλο, εθνικότητα, οικογενειακή κατάσταση, πολιτικές απόψεις- αριστερά ή δεξιά στην κλίμακα, απασχόληση, ηλικία ολοκλήρωσης σπουδών, συμμετοχή σε συνδικάτα, εισόδημα νοικοκυριού, είδος και μέγεθος κοινότητας